גזר (קיבוץ)

קבר האחים בגזר (צילום מ-1948)]]
בית העלמין בקיבוץ גזר]]
הכתובת בקבר האחים לחללי קרב גזר
סלע הנצחה לחללי קרב גזר, בבית העלמין בקיבוץ גזר
גֶּזֶר הוא קיבוץ באזור השפלה כ-7 קילומטרים דרומית מזרחית לרמלה בסמוך לכביש 424 מלטרון לרמלה, שייך למועצה אזורית גזר. צפונית לקיבוץ היישובים בית חשמונאי ועזריה.מערבית לו בית עוזיאל. דרומית לו תל גזר ומזרחית לו משמר איילון.

היישוב הוקם בשנת 1945 על ידי עולים מאירופה. אנשי הקיבוץ המקורי עזבו את הקיבוץ ב־1961 ואז החליף הקיבוץ גרעינים מספר פעמים עד שבשנת 1974 התיישבו במקום עולים מארצות הברית.

ענפי הקיבוץ: בניין, השכרת דירות, חינוך, כלבו, נוי, רפת, אולם אירועים בשם "כתום".

אזורי שעשועים: מגרש בייסבול, בריכה, גן שעשועים, מגרש כדורסל ופארק תנ"כי "פינת שורשים".

== מקור השם ==
הקיבוץ נקרא על שם העיר הכנענית העתיקה גזר שהתל שלה נמצא כשני קילומטרים דרומית לקיבוץ.

==היסטוריה==
===הקמה===
הקרקע עליה הוקם קיבוץ גזר נרכשה על ידי המכבים הקדמונים שבקשו להקים במקום מושבה. ב-8 במאי 1923 התקיים במקום טקס הקמת המושבה בנוכחות הנציב העליון. בשנת 1926 עבדה בני בנימין על תוכנית להתיישבות במקום, אולם המושבה לא קמה והחל משא ומתן למכירת השטח לקרן הקיימת. לאחר כ-13 שנים, הושלמה העסקה בינואר 1941 והאדמה עברה לידי הקרן הקיימת שרכשה בנוסף עוד 2000 דונם שהיו בידיים יהודיות אחרות.

ב-11 במרץ 1945 עלתה על הקרקע קבוצת הדסה, שהורכבה מגרעין של הנוער העובד, שעברו הכשרה בחדרה ובקיבוצים אחרים.

===במלחמת העצמאות===

במהלך מלחמת העצמאות, ב-10 יוני 1948 תקף הלגיון הירדני את גזר במפתיע, וכבש אותה. כוח הלגיון לקח שבויים ושבויות ממגיני הקיבוץ, עזב את גזר והשאירה למתנדבים מקומיים והמונים מאלבריה הסמוך שנפנו לשוד וביזה.
עם ערב ערכה יחידה מגדוד 1 של חטיבת יפתח שישבה בחולדה התקפת נגד מאל קובאב, שחררה את גזר כמעט ללא קרב ותפסה את אלבריה השכן שהיה ריק וננטש עת התחילה התקפת הנגד לשחרור הקיבוץ, מחשש לנקמה.

בקרב על גזר נהרגו 29 מגינים, 20 חברי הקיבוץ ו-9 חיילים מתוכם אחד אלמוני. נפלו בשבי 14 נשים, 15 גברים ו-5 פצועים. המשק נחרב.

===הקיבוץ לאחר מלחמת העצמאות===
לאחר נסיגת הערבים, הקיבוץ נבנה מחדש. בין השנים 1964 - 1961, עקב בעיות חברתיות שונות, עזבו המייסדים את הקיבוץ וגרעין הקיבוץ הוחלף מספר פעמים. בשנת 1974 התיישבה במקום קבוצת עולים מצפון אמריקה, בעיקר מארצות הברית. 

== הקיבוץ היום ==
כיום מתגוררים בקיבוץ כ-300 תושבים, חילוניים ברובם. בשנים האחרונות הקיבוץ משכיר בתים גם לדיירים שאינם חברי הקיבוץ. בקיבוץ ניתן למצוא מגוון שירותים קהילתיים-חברתיים ומתקני ספורט ושעשועים אחרים, כולל בריכת שחייה. כן נמצא בקיבוץ 'פארק פינת שורשים', המעוצב בסגנון תנכ"י.

=== מגרש הבייסבול ===
בקיבוץ נמצא מגרש הבייסבול הראשון בארץ.המגרש, שנבנה ב-1983, הפך את המשחק לספורט העיקרי בקיבוץ<ref></ref>. רבים מבני הקיבוץ יצאו לאליפויות בחו"ל כשחקני נבחרת ישראל<ref></ref>. 

=== ברכת שלום ===
קהילת ברכת שלום, היא קהילה רפורמית אזורית, הממוקמת בקיבוץ גזר, הקהילה פועלת ברוח התנועה ליהדות מתקדמת. הפעילות והשירותים שמציעה הקהילה כוללים אירועי מחזור החיים, חגיגות חג ומועד, תפילות קבלת שבת ופעילויות תרבותיות וחינוכיות אחרות<ref></ref>.

=== מצבה לנופלים ===
המצבה היא חלק מחלקת הקבר של הלוחמים שנפלו בקרב גזר במלחמת העצמאות. המצבה נמצאת ברחבת דשא גדולה וסביבה עצי ברוש. בצידה המזרחי של החלקה שורת כריות אבן ועליהן פרטי הנופלים ומועד הנפילה<ref></ref>. 

== תמונות ==
=== רפת ===
<gallery>
קובץ:Gezer cowshed-21.jpg|רפת - חליבה
קובץ:Gezer cowshed-06.jpg|רפת - ארוחת בוקר
קובץ:Solar cell panel in Israel02.jpg|פאנלים סולאריים על גגות הרפת
</gallery>

==ראו גם==
* תל גזר

==לקריאה נוספת==
*יומה של גזר: בהוצאת "אגודה להנצחת זכרם של מגיני גזר", מהדורה שנייה, 1988.
*אברהם אילון, חטיבת גבעתי מול הפולש המצרי: הוצאת "מערכות",1963, (הקרב על גזר).

* ישראל גרנית ודן יהב, התיישבות במלחמה - יישובים שעמדו, פונו, או נפלו במלחמת העצמאות 1948, מכללת כנרת, 2015.

==קישורים חיצוניים==

* [https://web.archive.org/web/20200517224850/http://www.palmach.org.il/ קרב גזר באתר הפלמ"ח]
* [https://web.archive.org/web/20091029130344/http://www.notes.co.il/Jacobson/61827.asp תמונות עדכניות של הקיבוץ], באתר "רשימות", 10/09
* מיכאל יעקובסון, [https://michaelarch.wordpress.com/2015/02/05/סיבוב-בחדר-האוכל-האחרון-שנבנה-בקיבוץ-ג/ סקירה אדריכלית על בניין חדר האוכל והמחלבה], בבלוג "חלון אחורי", 5 בפברואר 2015
* 
* תמונות [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81184485990002791&lang=iw_IL מאוסף יהודית שקד - קיבוץ גזר], במאגר האוספים הדיגיטליים בספריית יונס וסוראיה נזריאן, אוניברסיטת חיפה
* 

== הערות שוליים ==

קטגוריה:יישובים שהוקמו ב-1945
קטגוריה:ישראל: יישובים
קטגוריה:יישובים במחוז המרכז
קטגוריה:קיבוצים
קטגוריה:מועצה אזורית גזר
גזר (קיבוץ)
קטגוריה:מקבלי נס הקוממיות